**Centrum voľného času, Orgovánová 5, 040 11, Košice**

**Škola plná talentov**

**SUPERŠKOLA**

**2024/2025**

11. ročník celoročnej súťaže

**Organizátor a spoluorganizátor súťaže:**

Centrum voľného času, Orgovánová 5, Košice v spolupráci s Košickým žiackym parlamentom

Oddelenie  školstva Magistrátu mesta Košice, Trieda SNP 48/A

**Cieľová skupina:**súťaž je určená žiakom košických základných škôl a príslušných ročníkov osemročných gymnázií

**Cieľ súťaže:** podporiť, rozvíjať tvorivosť, schopnosti žiakov, súťaženie v duchu fair-play, patriotizmus k svojej škole,  mestu, zviditeľnenie školy, nadviazanie nových kontaktov, súťaživosť medzi školami, reprezentáciu, hravosť, pohyb, získavanie praktických zručností neformálnym vzdelávaním, možnosť porovnať svoje schopnosti s rovesníkmi.

Účasťou v ľubovoľnej semifinálovej súťaži sa škola zapojí do celoročnej súťaže o titul

**"Škola plná talentov – Superškola 2024/2025“.**

**Súťaž je určená pre všetky základné školy a osemročné gymnáziá. Každá škola sa môže zapojiť do uvedeného projektu účasťou v ľubovoľnej súťaži. Čím viac sa žiaci zapoja a uspejú, tým viac bodov získajú v celkovom hodnotení.**

**Dokumentácia každej semifinálovej súťaže (propozície, prihláška) bude pred samotnou súťažou doručená školám a zverejnená na webovej stránke CVČ – www.cvckosice.sk.**

**Pozvánky na  jednotlivé súťaže  sa budú odosielať len školám prihláseným na danú súťaž.**

**Projekt Superškola prebieha počas celého školského roka.**

**Hodnotenie a bodovanie:**

1. **miesto – 5 bodov**
2. **miesto – 4 body**
3. **miesto – 3 body**

**čestné uznanie, špeciálne ceny poroty – 2 body**

**za účasť – 1 bod**

**Body sa spočítavajú a celkový bodový stav určí víťaznú školu, ktorá získa titul Škola plná talentov – Superškola 2024/2025 a ktorá sa v máji 2025 slávnostným programom odprezentuje na Hlavnej ulici počas osláv Dňa mesta Košice.**

**Semifinálové súťaže, ktoré sú súčasťou projektu Škola plná talentov – Superškola 2024/2025**

|  |  |  |
| --- | --- | --- |
|  | **NÁZOV A POPIS**  **SEMIFINÁLOVEJ SÚŤAŽE** | **Termín realizácie súťaže** |
| **1.** | **Zbieram, Zbieraš, Zbierame** –súťaž v zbere papiera v duchu fair-play. Kto najviac nazbiera, ten vyhráva! | **október 2024**  vyhlásenie súťaže  **február 2025** – vyhodnotenie súťaže.  Potvrdenie o nazbieranom a odovzdanom množstve zberu papiera môže byť z obdobia:  **január 2024 – január 2025.** |
| **2.** | **Jesenné aranžovanie a viazanie rastlín** – žiaci si môžu vyskúšať svoje praktické zručnosti z oblasti floristiky. Úlohou je zhotoviť aranžmán na vybranú tému s použitím predovšetkým prírodných materiálov. | **november 2024** |
| **3.** | **O skleného motýľa –** súťaž školských časopisov.  Každá škola môže prihlásiť do súťaže maximálne jeden školský časopis.  Súťaž bude prebiehať v kategóriách:  a) školské časopisy ZŠ  b) školské časopisy OG  Doručený časopis môže byť z minulých dvoch školských rokov: 2022/2023, 2023/2024 alebo z tohto školského roka 2024/2025. | **december 2024** |
| **4.** | **Mestská technická súťaž**  Každá škola môže prihlásiť jedného žiaka, ktorý vypracuje krátky test z oblasti techniky a v dielni CVČ zhotoví jednoduchý výrobok podľa zadania. | **december 2024** |
| **5.** | **Prezentácia na PC** – súťaž vprezentácii na PC na ľubovoľnú tému (prezentácia školy, záľub, umenia, športu, prírody...).  Súťaže sa môže zúčastniť jednotlivec alebo dvojica žiakov. Z jednej školy môže byť prihlásená iba jedna prezentácia. Čistý čas na verbálnu prezentáciu je maximálne 10 minút. | **január 2025** |
| **6.** | **KOŠICE STAR** – spevácka súťaž vo viacerých kategóriách, do ktorej sa môže prihlásiť súťažiaci s výberom jednej piesne v ľubovoľnom žánri, ktorú prezentuje pred odbornou porotou. | **február 2025** |
| **7.** | **Mestská dejepisná súťaž** – účelom a cieľom tejto súťaže je prehlbovať záujem žiakov o regionálnu históriu zvlášť o históriu mesta Košice. Prebiehať bude zážitkovou, hravou formou – žiaci budú plniť úlohy súvisiace s historickými a kultúrnymi pamätihodnosťami mesta Košice. | **marec 2025** |
| **8.** | **DANCE CITY** – tanečná súťaž s cieľom porovnania výkonnosti tanečníkov rôznych skupín a tanečných štýlov. | **marec 2025** |
| **9.** | **Dobývanie Košického hradu** – súťaž pre 5-členné družstvá v netradičných disciplínach s cieľom porovnania výkonnosti členov rôznych družstiev, skupín, spoznania života našich predkov a dobových hier, ako sú lukostreľba, sekanie mečom, stredoveké zápasenie, hod palcátom. Deti zažijú a vyskúšajú si nové zážitkové aktivity. | **apríl 2025** |
| **10.** | **FINÁLE Škola plná talentov – Superškola**  Slávnostné ocenenie víťaznej školy, ktorá získa najviac bodov a  titul „Škola plná talentov – SUPERŠKOLA 2024/2025“. Javisková prezentácia žiakov a pedagógov víťaznej školy na Hlavnej ulici. | **máj 2025 pri príležitosti osláv Dňa mesta Košice** |

Vypracovala

Mgr. Lucia Lyková

koordinátorka projektu

[lykova@cvckosice.sk](mailto:lykova@cvckosice.sk)

0918 320 631

**V Košiciach 20. 9. 2024**

**RNDr. Helena Labovská**

**riaditeľka CVČ**